**** **สโมสรโรตารีสนามจันทร์ ภาค 3330 โรตารีสากล**

 **ROTARY CLUB OF SANAMCHAN DISTRICT 3330 R.I. THAILAND**

 **นย.ดร.เทวินทร์ บุบผาคำ นายกสโมสรโรตารีสนามจันทร์ ปี 2567-2568**

**รายงานการประชุมปกติประจำสัปดาห์ ครั้งที่ 3 /2567-2568**

**วันจันทร์ที่ 5 สิงหาคม 2567 เวลา 18.00 น. ณ ห้องทับทิม โรงแรมเวล**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้มาเข้าร่วมประชุม**

1. อผภ.ดร.รัตน์มณี ตันยิ่งยง อดีตผู้ว่าการภาค
2. อน.ศรีวิชัย เถาแก้ว สมาชิก
3. อน.สมเกียรติ จารุพูนผล Facilitator
4. อน.ชาญสิริ เจาฑานนท์ ประธานฯบริหารจัดการสโมสร
5. อน.วิธิวัสส์ เลิศสิริสรณ์ ประธานฯประชาสัมพันธ์ภาพลักษณ์
6. อน.ไมตรี คำมณี อุปนายกคนที่ 3
7. อน.อัญชลี อมรสิน ประธานฯมูลนิธิ / YE Councilor
8. อน.กัญชนก บางท่าไม้ ประธานฯบำเพ็ญประโยชน์
9. อน.พิริย์จีรา สิริปภัสสรา YEO
10. นย.ดร.เทวินทร์ บุบผาคำ นายก
11. รทร.สุกิจ นิยมทรัพย์ เลขานุการสโมสร
12. รทร.ณัฐกิตติ์ พิริยพงษ์พร ปฏิคมสโมสร
13. รทร.ปัญญา จริยะเมธี เหรัญญิก
14. รทร.สุพจน์ เลาห์ภูติ ประธานฯสมาชิกภาพ
15. รทร.สมบุญ แฟงมาก ประธานฯโปลิโอ
16. รทร.อนุรัตน์ บุญญาธนานุรัตน์ ประธานฯชนรุ่นใหม่
17. รทร.พิสิฐสิริ บุญมานะประเสริฐ สมาชิก
18. รทร.พัชรวัณฏ์ ธัญญสิริโรจน์ สมาชิก
19. รทร.พัฒนา จาปัญญะ สมาชิก
20. รทร.สกนธ์ภรณ์ อุปัชฌาย์ สมาชิก
21. รทร.ฤทธ เอนกนันท์ สมาชิก

**นายก ดร.เทวินทร์ บุบผาคำ :** กล่าวเปิดประชุม / เคาะฆ้องเปิดประชุม

**รทร.ณัฐกิตติ์ พิริยพงษ์พร** **(ปฏิคม) :** กล่าวแนะนำคู่สมรสของสมาชิกและแขกที่มาเยี่ยมสโมสร

**นายก ดร.เทวินทร์ บุบผาคำ :** **เรื่องนายกแจ้งให้ทราบ**

1. สโมสรโรตารีสนามจันทร์ จัดโครงการสนามจันทร์ Family Rally เพื่อให้มวลมิตรโรแทเรี่ยนมาร่วมสนุกกัน โดยจะจัดในช่วงวันที่ 9-10 พฤศจิกายน 2567 ณ โรงแรมสวนสนประดิพัทธ์ อ.หัวหิน จ.ประจวบคีรีขันธ์
2. โครงการ นายก@Visit
* เมื่อวันที่ 11 กรกฎาคม 2567 นายก ดร.เทวินทร์ บุบผาคำ ได้เดินทางไปเยี่ยมเยียน ปฐมไทรทอง Visit​ รทร.สิริกาญจน์​ เกสร์ชัยมงคล​ และ​ส่งมอบ​ เหรียญ​ Paul​ Haris พร้อมใบประกาศ​ ให้กับผู้บริจาค​รายใหญ่​ของสโมสร
* วันที่ 12 กรกฎาคม 2567 นายก ดร.เทวินทร์ บุบผาคำ ได้เดินทางไปเยี่ยมเยียน โรงงาน​ ซุปเปอร์ดาวเวิลด์​ อ.โพธาราม​ จ.ราชบุรี Visit​ รทร.กมลพร​ นันทานิช​ พร้อมท่านสุภาพบุรุษ​ สมาชิกใหม่ของ​ สโมสรโรตารีสนามจันทร์
* วันที่ 23 กรกฎาคม 2567 นายก ดร.เทวินทร์ บุบผาคำ ได้เดินทางไปเยี่ยมเยียน โรงน้ำแข็งพิชัยวัฒน์ 2 เข้าพบ อน.ฐิติพงษ์ พิชัยยุทธ (สมาชิกก่อตั้งสโมสร) เพื่อรับเงินบริจาคเข้ามูลนิธิโรตารี 1,000$
1. วันที่ 25 กรกฎาคม 2567 สโมสรโรตารีสนามจันทร์ได้เริ่มบำเพ็ญประโยชน์โครงการแรก คือ โครงการคืนความสดใสให้ผู้สูงวัยและเด็กด้อยโอกาส โดย อน.กัญชนก​ บางท่าไม้​ (ประธานฝ่ายบำเพ็ญประโยชน์) ณ อุทยานการอาชีพชัยพัฒนา จังหวัดนครปฐม โครงการฯได้รับกระแสการตอบรับจากประชาชนอย่างดีมาก จะมีการส่งมอบแว่นตาอีกครั้ง จะแจ้งให้ทราบภายหลัง
2. วันที่ 26 กรกฎาคม 2567 โครงการ Global Grants 2457672 โครงการ E-Library (ห้องสมุดมีชีวิต) ที่โรงเรียนวัดห้วยจรเข้วิทยาคม สโมสรได้รับการโอนเงินในการจัดซื้อจัดจ้างโครงการนี้เรียบร้อยแล้ว โครงการฯ นี้ได้รับ Hardware และ Sofeware ได้มอบ Notebook , Printer และ Projector โดยมีนายก ดร.เทวินทร์ บุบผาคำ , อน.อัญชลี อมรสิน และ น.ส.รินทร์ลิตา พีรเวชญ์ปกรณ์ (เจ้าหน้าที่สโมสร) เป็นผู้รับมอบ จะกำหนดวันมอบให้ทางโรงเรียนในวันที่ 21 สิงหาคม 2567 ตอนนี้กำลังทำจดหมายเพื่อเรียนเชิญสโมสรโรตารีเจินจู
3. วันที่ 27 กรกฎาคม 2567 โครงการ​บำเพ็ญประโยชน์ กิจกรรมสันติภาพชุมชน​ ร่วมกับ​กองอำนวยการ​องค์พระปฐมเจดีย์ โดย อน.กัญชนก บางท่าไม้ (ประธานฝ่ายบำเพ็ญประโยชน์​) นำ​อาหารขนมจีน​น้ำยา​เลี้ยงประชาชน, เยาวชน, พระภิกษุสงฆ์, อุบกสก, อุบาสิกาที่มาร่วมกิจกรรม​ทำความดีถวายพระบาทสมเด็จพระปรเมนทร-รามาธิบดีศรีสินทรมหาวชิราลงกร พระวชิรเกล้าเจ้าอยู่หัว รัชกาลที่ 10 เนื่องในวันเฉลิมพระชนมพรรษา 72 พรรษา ณ​ ศาลา​ ซุ้มพุทธมามะกะ​ ด้านทิศเหนือ​ องค์พระปฐมเจดีย์​ จังหวัดนครปฐม
4. วันที่​ 30 กรกฎาคม 2567​ นายก ดร.เทวินทร์ บุบผาคำ​ และนายกผ่านพ้น สุชาติ เอกพัชรวรรณ พร้อมมวลมิตรโรแทเรียน ได้เข้าร่วมงานพิธีฉลองนายก​ของ นายกอรนุช ธารพานิช นายกสโมสรโรตารีสุพรรณิการ์ และคณะกรรมการบริหาร​ รุ่น​ 120​ ​ของปี​โรตารี​ 2567-2568 ภาค​ 3330 ณ โรงแรมเลิศธานี อ.เมือง จ.สุพรรณบุรี
5. วันที่ 31 กรกฎาคม 2567 นายก ดร.เทวินทร์ บุบผาคำ​ และนายกผ่านพ้น สุชาติ เอกพัชรวรรณ พร้อมมวลมิตรโรแทเรียน ได้เข้าร่วมงานฉลองและขอบคุณของ สโมสรโรตารีสมุทรสงคราม ณ หอประชุมพิพัฒน์มงคล อบจ.สมุทรสงคราม
6. วันที่ 3 สิงหาคม 2567 อผภ.ดร.รัตน์มณี​ ตันยิ่งยง ​, นายก ดร.เทวินทร์​ บุบผาคำ​ และคณะกรรมการบริหาร​สโมสร เข้าร่วมการสัมนาเชิงปฎิบัติการ​สโมสรที่ตื่นตัวอยู่เสมอ Vibrant​ Club​ Work​ Shop​ ณ โรงแรม ณ.เวลา อ.เมือง จ.ราชบุรี

**รทร.สุกิจ นิยมทรัพย์ (เลขานุการสโมสร) : แจ้งข่าวสาร**

1. งานสถาปนา​สโมสรของ ภาค 3330 ยังคงเหลืออีก 2 งาน​ ได้แก่​ สโมสรโรตารีคอหงส์ , สโมสรโรตารีโคกสเม็ดชุน - ในวันที่ 6 สิงหาคม 2567 ณ โรงแรมเอสหาดใหญ่ ตำบลหาดใหญ่ อำเภอหาดใหญ่ จังหวัดสงขลา
2. สโมสรโรตารีหาดใหญ่ - ในวันที่ 7 สิงหาคม 2567​ ณ โรงแรมบุรีศรีภู ตำบลหาดใหญ่ อำเภอหาดใหญ่ จังหวัดสงขลา โดย นายก ดร.เทวินทร์ บุบผาคำ จะไปร่วมงานในครั้งนี้
3. โครงการ​ Global Grants 2457672 ของสโมสรได้รับอนุมัติและได้รับเงินโอนมาจากโรตารีสากลแล้ว จะทำพิธีส่งมอบโครงการ E-Library (ห้องสมุดมีชีวิต) ให้ทางโรงเรียนใน วันที่ 21 สิงหาคม 2567 โดยมีท่านรองผู้ว่าราชการจังหวัดนครปฐมและผู้ว่าการภาคเพิ่งผ่านพ้น ดร.ชัชวาล เตละวาณิช​ย์ มาเป็นผู้มอบ กำหนดการจะแจ้งให้ทราบต่อไป
4. วันที่ 11 สิงหาคม พ.ศ 2567 เวลา 16.00 น. สโมสรโรตารีแก่นจันทร์ คู่มิตรของสโมสรจะจัดการแข่งขันงานเดิน-วิ่งการกุศล​โรตารีรัน​ ณ บริเวณเขาแก่นจันทร์​ อำเภอเมือง​ จังหวัดราชบุรี​ ขอเชิญทุกคนเข้าร่วมกิจกรรมในครั้งนี้ด้วย ค่าสมัคร 500 บาท ผู้สมัครจะได้รับเสื้อวิ่ง 1 ตัว
5. อัตราการแลกเปลี่ยนเงินสกุลดอลลาร์ของโรตารีสากล เดือนสิงหาคม 1 US =36 บาท
6. ภาค 3330 ได้รับการอนุมัติจากโรตารีสากลอีก 1 สโมสร รวมเป็น 104 สโมสร ได้แก่ สโมสรโรตารีภูเก็ตแม็ก จะมีงานฉลองสารตราตั้ง ในวันที่ 21 กันยายน 2567 นี้

**นายก ดร.เทวินทร์ บุบผาคำ :** กล่าวขอบคุณครอบครัว และกล่าวเชิดชูเกียรติผู้กระทำความดี 2 ท่าน จากโรงแรมริเวอร์ นครปฐม ที่เก็บของมีค่าของแขกในงานวันสถาปนา เมื่อวันที่ 15 พฤษภาคม 2567 พร้อมมอบประกาศนียบัตรและเงินรางวัล

**อน.ประยงค์ อัครชัยพันธุ์ :** กล่าวขอบคุณสโมสรที่เรียนเชิญมาบรรยายพิเศษ เรื่อง สมาชิกภาพ

**สมาชิกภาพ** : โรตารีให้มากกว่าที่คิด ชาวโรแทเรียนทุกๆคนได้มิตรภาพจากโรตารี มิตรภาพเป็นตัวเชื่อมโยงในการไปทำกิจกรรมบำเพ็ญประโยชน์ต่างๆ จะไม่สามารถประสบความสำเร็จได้เลยถ้าขาดความร่วมมือและการช่วยเหลือกันระหว่างโรตารี การทำงานในองค์กรโรตารีได้รับเกียรติและจากหน่วยงานต่างๆมากมาย ได้รับการช่วยเหลือจากโรตารีต่างสโมสรเพราะองค์กรโรตารีมีเครือข่ายอยู่ทุกที่ทั่วโลก โรตารีเป็นองค์กรที่ไม่แสวงหาผลกำไรช่วยเหลือผู้อื่นโดยไม่หวังผลตอบแทน เช่น ตั้งโครงการต่างๆเพื่อช่วยเหลือคนด้อยโอกาส หรือทำโครงการบำเพ็ญประโยชน์ต่างๆ โรตารีให้โอกาสในการพัฒนาธุรกิจ โรตารีฝึกให้ทุกคนคิดอย่างมีระบบแบบแผน โรตารีให้โอกาสในการเป็นผู้นำ เนื่องจากโรตารีเป็นองค์กรใหญ่ที่มีผู้ประสบความสำเร็จจากการประกอบกิจการต่างๆที่หลากหลายมารวมตัวกัน แต่ละกิจการมาปรึกษาหารือและช่วยเหลือกัน ในบางครั้งโรตารีก็สอนให้เป็นผู้ตามที่ดีอีกด้วย

**สมาชิกที่ดีควรเป็นแบบไหน?** : สมาชิกทุกๆท่านมีคุณค่าและความสำคัญ การเป็นโรตารีที่ดีนั้น ท่านใดมีเวลาก็อุทิศเวลาให้ช่วยระดมความคิดมาช่วยกันบำเพ็ญประโยชน์ ท่านใดมีกำลังทรัพย์ก็ช่วยระดมกำลังทรัพย์ การประชุมปกติประจำสัปดาห์เป็นเรื่องสำคัญอีกเรื่องที่สมาชิกควรให้ความสำคัญเช่นกัน รวมถึงเรื่องการชำระค่าบำรุงสโมสร/ค่าบำรุงภาคอีกด้วย

**รทร.อนุรัตน์ บุญญาธนานุรัตน์ (ประธานฯชนรุ่นใหม่) :** กล่าวสนเทศอาชีพ เรื่อง การเกษตร

ที่บ้านของกระผมนั้นทำเกษตรแนวผสมผสาน ป้องกันเรื่องการขาดทุน โอกาสเสี่ยงมีน้อย เลี้ยงไก่ , ไข่ , ปลา , หมู และเป็ด ทุกๆอย่างที่เลี้ยงนั้นต้องเกื้อกูลกัน เลี้ยงไก่ไข่ประมาณ 2,000 ตัว เลี้ยงจากตัวเล็กๆ ทำกรงไม้ประมาณ 1.50 เมตร ทำตะเกียงน้ำมัน ทำยุ้งเพื่อกันยุง คอยสังเกตดูไก่ ถ้ามันสุมกันแสดงว่ามันหนาว และต้องมีการปลูกฝีไก่ ผสมอาหารในการเลี้ยงไก่เอง โดยใช้ลำ , ปลายข้าว , กากถั่วเหลือง , ปลาป่น และเปลือกหอย อุปสรรคในการเลี้ยงนั้น คือ งูเหลือม เพราะมันจะคอยมากินไก่ ในสมัยก่อนนั้นเชื้อโรคไม่ค่อยมีมากมายเหมือนสมัยนี้ พวกปลาที่เลี้ยงจากขายดีช่วงหลังจากออกจากเทศกาลกินเจ

**อน.สมถวิล เทศวัง (สโมสรโรตารีพระประแดง) :** กระผมได้ทำโครงการเกี่ยวกับแว่นตา เพราะที่บ้านทำกิจการร้านแว่นตา และเป็นนายกสมาคมแว่นตาแห่งประเทศไทย คอยดูแลความถูกต้องและความมีจรรยาบรรณของร้านขายแว่นตา เนื่องจากโครงการคืนความสดใสให้ผู้สูงวัยและเด็กด้อยโอกาส ที่สโมสรโรตารีสนามจันทร์เป็นผู้จัดนั้น ยังคงมีผู้ด้อยโอกาสอีกจำนวนมากที่ยังขาดแคลนแว่นตาอยู่ กระผมยินดีช่วยออกค่าแว่นตาและเลนส์ครึ่งหนึ่งในราคาทุน เพื่อช่วยสโมสรฯ ฝากให้สโมสรฯ กำหนดการของโครงการฯ และแจ้งมากับผม

**อน.พิริย์จีรา สิริปภัสสรา (YEO) :** กล่าวให้เกร็ดความรู้ เรื่อง คำสรรพนามโรตารี

สมาชิก เรียกว่า โรแทเรียน คำว่า โรตารี เวลาใช้ไม่มีไม้เอก ก่อนเป็นสมาชิก เรียกว่า ผู้มุ่งหวัง นายกรับเลือก (นยล.) (President-elect) (PE) , นายก (นย.) (President) (P), นายกเพิ่งผ่านพ้น (นยผ.) (Immediate Past President) (IPP) หลังจากพ้นไป 1 ปี แล้ว จะกลายเป็น อดีตนายก (อน.) (Past President) (PP) , นายกก่อตั้ง (นยก.) (Charter President) (CP) , อดีตผู้ว่าการภาค (อผภ.)(Past District Governor) (PDG) , ผู้ว่าการภาค (ผวภ.) (District Governor) (DG) , ผู้ว่าการภาครับเลือก (ผวล.) (District Governor-elect) (DGE) , ผู้ว่าการภาคนอมินี (ผวน.) (District Governor-nominee) (DGN) , ผู้ว่าการภาคเพิ่งผ่านพ้น (ผวผ.) (Immediate Past District Governor) (IPDG)

**อน.ชาญสิริ เจาฑานนท์ (ประธานฯบริหารจัดการสโมสร) :**  แจ้งเรื่องการประชุมบอร์ดเมื่อเย็น

1. วันส่งมอบ โครงการ​ Global Grants 2457672 จะทำพิธีส่งมอบโครงการ E-Library (ห้องสมุดมีชีวิต) ให้ทางโรงเรียนใน วันที่ 21 สิงหาคม 2567 โดยมีท่านรองผู้ว่าราชการจังหวัดนครปฐมและผู้ว่าการภาคเพิ่งผ่านพ้น ดร.ชัชวาล เตละวาณิช​ย์ มาเป็นผู้มอบ
2. ในวันก่อตั้งสโมสร ในวันที่ 9 ตุลาคม 2567 นี้ สโมสรฯจะจัดทำพิธีทางศาสนาในตอนเช้า ณ วัดพระงาม โดยงานกลางคืนนั้น มีธีมงาน Cowboy Night
3. โครงการหารายได้ โครงการสนามจันทร์ Family Rally กำหนดจัดขึ้นในวันที่ 9-10 พฤศจิกายน 2567 ณ โรงแรมสวนสนประดิพัทธ์ อ.หัวหิน จ.ประจวบคีรีขันธ์ โดยมีจุด Start รถที่บริเวณหน้าศูนย์การค้าเซ็นทรัลนครปฐม โดยมีรถเข้าร่วมกิจกรรมอยู่ที่ 140 คัน และจะเชิญสมาชิกกิตติมศักดิ์ของสโมสรไปเข้าร่วมฟรีเพื่อเป็นการร่วมสนุกกิจกรรมในสโมสร

ประชุมครั้งต่อไป วันจันทร์ที่ 26 สิงหาคม 2567

นายกปิดการประชุม : เวลา 21.00 น.

นส.รินทร์ลิตา พีรเวชญ์ปรกรณ์ (เจ้าหน้าที่สโมสร) : ผู้บันทึกการประชุม